stanford-oval/wikipedia huggingface dataset:
Bed Chem
רקע והפקה

לאחר חתימתה עם חברת התקליטים איילנד רקורדס בינואר 2021, החלה קרפנטר לעבוד על אלבומה השישי, במטרה לחקור סגנונות מוזיקליים חדשים. "Bed Chem" הוקלט באולפנים בקלבסס, קליפורניה, ובאיי הבהאמה. השיר משלב אלמנטים של סינת'-פופ ו-R&B משנות ה-2000 המוקדמות, עם קצב של 95 פעימות לדקה ובסולם לה מז'ור.
תוכן השיר

מילות השיר עוסקות במשיכה אינטנסיבית שקרפנטר חשה כלפי גבר, ומתארות את הכימיה ביניהם בחדר השינה. השיר כולל רמיזות מיניות ושימוש במטאפורות לתיאור האינטימיות ביניהם.
ביקורות והצלחה מסחרית

עם יציאתו, זכה "Bed Chem" לביקורות חיוביות. ג'ייסון ליפשוץ מ"בילבורד" תיאר את השיר כ"פלירטוט חלומי מלא בקולות מדויקים, נגיעות אישיות ורמיזות מיניות". השיר הגיע למקום ה-14 במצעד הסינגלים הבריטי ולמעמד זהב בניו זילנד ולמעמד כסף בבריטניה.
הופעות חיות

במרץ 2025, קרפנטר פתחה את טקס פרסי המוזיקה הבריטית 2025 עם הופעה שכללה מחרוזת של השירים "Espresso" ו-"Bed Chem".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 14 |  |
|  אוסטרליה | מצעד הסינגלים האוסטרלי | 10 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 14 |  |
|  ארצות הברית | מצעד הפופ איירפליי | 22 |  |
|  ארצות הברית | מצעד השירים הקצביים | 27 |  |
|  הממלכה המאוחדת | מצעד הסינגלים הבריטי | 6 |  |
|  הפיליפינים | בילבורד הפיליפינים | 6 |  |
|  ישראל | המצעד הרשמי של גלגלצ | 5  |  |
|  ניו זילנד | המצעד הניו זילנדי הרשמי | 9 |  |
|  סינגפור | RIAS | 10 |  |
|  פורטוגל | מצעד הסינגלים הפורטוגזי | 30 |  |
|  קנדה | קנדה הוט 100 | 17 |  |
|  שוודיה | סוורייטופליסטן | 65 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | כסף | 200,000 |
| ניו זילנד (Recorded Music NZ) | זהב | 15,000 |
סיכום
| בכל העולם | — | 215,000 |
הערות שוליים

↑  סברינה קרפנטר, איימי אלן, איאן קירקפטריק, ג'ון ראיין וג'וליה מייקלס
↑  איאן קירקפטריק וג'ון ראיין
↑  YOUR RADIO ADD RECAPS, HITS Daily Double (באנגלית)
↑  Bed Chem 7in, Sabrina Carpenter UK (באנגלית)
↑  Sabrina Carpenter’s Steamy ‘Bed Chem’ Lyrics Seem to Reference Barry Keoghan, ELLE, ‏2024-08-23 (באנגלית אמריקאית)
↑  Ashley Iasimone, Sabrina Carpenter Opens 2025 BRIT Awards With ‘Espresso’ & ‘Bed Chem,’ Accepts Global Success Honor, Billboard, ‏2025-03-01 (באנגלית אמריקאית)
↑  Sabrina Carpenter | Billboard Global 200, Billboard (באנגלית אמריקאית)
↑  ARIA Top 50 Singles Chart, www.aria.com.au (באנגלית)
↑  Official Irish Singles Chart on 13/9/2024, Official Charts, ‏2024-09-13 (באנגלית)
↑  Sabrina Carpenter | Billboard Hot 100™, Billboard (באנגלית אמריקאית)
↑  Sabrina Carpenter | Pop Airplay, Billboard (באנגלית אמריקאית)
↑  Sabrina Carpenter | Rhythmic Airplay, Billboard (באנגלית אמריקאית)
↑  Official Singles Chart Top 100 on 15/11/2024, Official Charts, ‏2024-11-19 (באנגלית)
↑  Sabrina Carpenter | Billboard Philippines Hot 100, Billboard (באנגלית אמריקאית)
↑  glglz, החמישי הזה קר ❄️ אבל המצעד השבועי שלנו לוהט 🔥..., באתר אינסטגרם, ‏13 בפברואר 2025
↑  Tukutahi Tiketike 40 Ōkawa | Official Top 40 Singles, Official Aotearoa Music Charts (באנגלית)
↑  RIAS Top Charts – RIAS, archive.md, ‏2024-09-24
↑  Sabrina Carpenter - Bed Chem, portuguesecharts.com
↑  Sabrina Carpenter | Billboard Canadian Hot 100, Billboard (באנגלית אמריקאית)
↑  Chart – Sverigetopplistan (ב־)
↑  Sabrina Carpenter, Bed Chem, Single, BPI (באנגלית)
↑  Tukutahi Tiketike 40 Ōkawa | Official Top 40 Singles, Official Aotearoa Music Charts (באנגלית)
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Fruitcake |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" • "Espresso" ‏•‏‏ "Please Please Please" ‏•‏‏ "Taste" ‏•‏‏ "Bed Chem" |  |
| השתתפות בסינגלים | "First Love" • "Tricky" • "Wow" |  |
| שירים נוספים | "Juno" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour ‏•‏‏ Short n' Sweet Tour |  |
| --- | --- |
בקרת זהויות :  MusicBrainz work: 27019b04-c940-4861-9544-401bb905ec25
בנציון נתניהו

| --- | --- |

צילום מ-1986
 לידה:  25 במרץ 1910 ורשה, פולין הקונגרסאית ("נסיכות הוויסלה"), האימפריה הרוסית 
 פטירה:  30 באפריל 2012  (בגיל 102) ירושלים, ישראל ישראל 
 שם לידה:  Benzion Milejkowski 
 ענף מדעי:  היסטוריה
 מקום מגורים:  האימפריה הרוסית, ישראל
 מקום קבורה:  הר המנוחות 
 מקום לימודים:  האוניברסיטה העברית בירושלים 
 מוסדות:  אוניברסיטת קורנל  אוניברסיטת דנבר 
 צאצאים:  בנימין נתניהו, יונתן נתניהו, עדו נתניהו 
 
בנציון (בן־ציון) נתניהו (מיליקובסקי) (י"ד באדר ב' תר"ע, 25 במרץ 1910 – ח' באייר תשע"ב, 30 באפריל 2012) היה היסטוריון, מפעילי התנועה הרוויזיוניסטית בארץ ישראל, נציג התנועה בארצות הברית בזמן מלחמת העולם השנייה ומלחמת העצמאות. כיהן כפרופסור בדרופסי קולג', באוניברסיטת דנבר (אנ') ובאוניברסיטת קורנל ועמית באקדמיה האמריקאית  למחקר יהודי (AAJR) , והיה חבר באקדמיה המלכותית לאמנויות יפות ומדעי ההיסטוריה בספרד. אביהם של יוני נתניהו שהיה מפקד סיירת מטכ"ל, ראש ממשלת ישראל בנימין נתניהו וד"ר עדו נתניהו, רופא, סופר ומחזאי.
קורות חיים > שנותיו המוקדמות

נתניהו נולד בוורשה (אז חלק מהאימפריה הרוסית), בשם בנציון מיליקובסקי לשרה (לבית לוריא) ולמחנך והפעיל הציוני הרב נתן מיליקובסקי (לימים נתניהו), שעל-פי מסורת משפחתית היה צאצא של תלמידי הגאון מווילנה. ב-3 ביוני 1920 עלה לארץ ישראל עם משפחתו על סיפון האוניה "אובציה". לאחר ששהתה המשפחה ביפו ובתל אביב עברה לצפת, ולבסוף השתקעה בירושלים. בנציון למד בסמינר "המזרחי" (לימים מכללת ליפשיץ) ואחר כך בבית המדרש למורים העברי בהנהלת דוד ילין. לאחר מכן המשיך את לימודיו באוניברסיטה העברית. הוא התמחה בהיסטוריה וקיבל תואר ראשון ותואר שני בהיסטוריה ובפילוסופיה. בארץ ישראל עברת את שמו לנתניהו, השם בו אביו, נתן מיליקובסקי, היה חותם על מקצת ממאמריו. על מאמריו חתם בנציון נתניהו לעיתים בכינוי "ניתאי", ובעקבותיו השתמש בנו בנימין, בעת שהייתו בארצות הברית, בשם "בן ניתאי".
קורות חיים > תחילת פעילותו הפוליטית

במהלך לימודיו היה פעיל בתנועה הרוויזיוניסטית. הוא הושפע מהרעיונות של אב"א אחימאיר והקים יחד עם חברו יוסף אור את הירחון הספרותי הרוויזיוניסטי ״ביתר״. הירחון נערך על ידי פרופ' יוסף קלוזנר שנתניהו היה עימו בקשרים טובים. נתניהו עמד בראש תא הסטודנטים הרוויזיוניסטים באוניברסיטה, שהשתתפו בהפגנה שארגן אחימאיר נגד ״ברית שלום״. בין השאר הפריעו לחנוכת קתדרה לשלום בינלאומי שבראשה עמד המשפטן נורמן בנטוויץ'.
ב-1933 פעל לצד אביו, הרב מיליקובסקי, להקמת ועד ציבורי בראשות הרב קוק להגנה על הנאשמים ברצח חיים ארלוזורוב - צבי רוזנבלט, אברהם סטבסקי ואב"א אחימאיר. לימים סיפר כי אביו הרב מיליקובסקי טען שעל פי נתונים שאסף, לא הם ביצעו את הרצח והוצאתם להורג עלולה להביא למלחמת אחים ולפגיעה במפעל הציוני. נתניהו היה ממייסדי העיתון הרוויזיוניסטי "הירדן" והיה לעורכו הראשון. העיתון נוסד בין השאר כדי להשפיע על דעת הקהל לתמוך בחפות הנאשמים ברצח ארלוזורוב וגיליונו הראשון הופיע ביום פתיחת המשפט.
ב-1935 פרש נתניהו מעריכת העיתון ״הירדן״ וב-1936 נתמנה לעורך ״הספרייה הלאומית״ שהוציאה לראשונה בעברית כתבים של הרצל, נורדאו, זנגוויל וציונים אחרים ושלחלקם נלוו הקדמות פרי עטו של נתניהו.
קורות חיים > פעילות בארצות הברית

ב־1939 נסע ללונדון ומשם לניו יורק, כעוזרו של בנימין אקצין, מזכירו האישי של זאב ז'בוטינסקי, בימי חייו האחרונים של ז'בוטינסקי, שנפטר בשנת 1940. פרט זה גרם לבלבול, ובהמשך הציג בנימין נתניהו את אביו כעוזרו של ז'בוטינסקי עצמו.
לאחר מותו של ז'בוטינסקי נשאר בניו יורק, וב-1942 נתמנה לעמוד בראש המשלחת של התנועה הרוויזיוניסטית, שעסקה ביצירת דעת קהל אוהדת לרעיון הציוני בקרב אנשי הממשל. בניו יורק של שנות ה-40 הוא היה בין המעטים שהתריעו על התרחשותה של השואה,[דרוש מקור][דרושה הבהרה] ולאחר שנתגלה היקף ההשמדה, היה איתן בדרישתו כי פליטי השואה יופנו לארץ ישראל. ב-1945 עמד בראש המשלחת הרוויזיוניסטית לסן פרנסיסקו בעת הקמת האו"ם, שנאבקה לניסוחו והכללתו של סעיף 80 פרק 12 למגילת האומות המאוחדות שמתייחס לשמירת זכויותיהם של מדינות ועמים בטריטוריה שנמצאת בניהול מערכת הנאמנות של האו"ם.[דרוש מקור][דרושה הבהרה]
מ-1946 נפגש עם אנשי ממשל שונים, כגון ראש מטה צבא ארצות הברית דווייט אייזנהאואר, תת-מזכיר המדינה דין אצ'יסון והממונה על המזרח התיכון במחלקת המדינה לוי הנדרסון, כדי לשכנעם שהקמת מדינה יהודית בארץ ישראל היא אינטרס אמריקני מובהק לאור המאבק עם ברית המועצות.[דרוש מקור][דרושה הבהרה] ב-12 בספטמבר 1947, לקראת ההצבעה באו"ם על תוכנית החלוקה, נמנה עם החותמים על מודעה שפורסמה בניו יורק טיימס והביעה התנגדות לחלוקה.
במקביל לפעילותו הציונית למד לתואר דוקטור בדרופסי קולג' בפילדלפיה, ועבודת הדוקטורט שלו עסקה בדון יצחק אברבנאל.[דרוש מקור][דרושה הבהרה]
קורות חיים > חזרה לישראל

בשנת 1949, לאחר הקמת המדינה, לקראת סיום מלחמת העצמאות, שבה משפחת נתניהו לישראל עם בנם יוני ועברה לגור בשכונת קטמון בירושלים.[דרוש מקור][דרושה הבהרה]
לאחר ששב לישראל התמסר לעבודת המחקר שלו כהיסטוריון של יהדות ספרד.[דרוש מקור][דרושה הבהרה] הוא נפגש גם עם מנהיגים פוליטיים כמנחם בגין וראש הממשלה דוד בן-גוריון, אך לא השתלב בפוליטיקה הישראלית.[דרוש מקור] [דרושה הבהרה]
על פי גרסת נחום ברנע, בשנות ה-50 ביקש להתקבל כמרצה בחוג לתולדות עם ישראל באוניברסיטה העברית, אבל ראש החוג פרופ' יצחק בער העדיף על פניו את חיים ביינארט, שהשתייך, כמו נתניהו, לתנועה הרויזיוניסטית. [דרושה הבהרה] על פי בנו עידו, האוניברסיטה לא דחתה אותו משום שהוא כלל לא הגיש בקשה לאוניברסיטה. בשנת 1957 התמנה כפרופסור אורח לשפה וספרות עברית בדרופסי קולג', ולאחר מכן כפרופסור מן המנין להיסטוריה וספרות יהודית (1966-1968). משם עבר לאוניברסיטת דנבר ולבסוף לאוניברסיטת קורנל (1971-1975) כראש המחלקה לשפות שמיות וספרות עברית.
בהמלצתו של מורו יוסף קלוזנר, היה לאחד מעורכי האנציקלופדיה העברית ומרכזיה.[דרוש מקור][דרושה הבהרה] עם פטירתו של קלוזנר היה לעורכה הראשי עד 1962.[דרושה הבהרה].
בשנת 1962 שבה המשפחה לארצות הברית,[דרושה הבהרה] שם היה בין העורכים של אנציקלופדיה יודאיקה והיה ראש המחלקה ללימודים שמיים באוניברסיטת קורנל.[דרוש מקור][דרושה הבהרה][דרושה הבהרה]
לאחר נפילת בנו יונתן, במהלך מבצע יונתן לחילוץ בני הערובה ממטוס אייר פראנס באנטבה בשנת 1976, שבה משפחת נתניהו לארץ. בנו, בנימין נתניהו, בחר בקריירה פוליטית, והיה לראש ממשלת ישראל. בנו הצעיר, עדו נתניהו, הוא רופא, סופר ומחזאי. בנציון נתניהו התאלמן מאשתו צילה בשנת 2000.
בסוף שנות ה-90 הביע נתניהו דאגה נוכח מה שראה כשילוב של האיום הערבי מול חולשת הדעת והשאננות הישראלית. הוא ראה בהסכמי אוסלו "מעשה טירוף", "מלכודת שאותה טמנו לנו הערבים ואויבינו בין האירופים בכוונה תחילה" ומי מבינינו שנלכד בה מתוך "עיוורון גמור", משך את כולנו לתוכה ואין יודע כיצד נחלץ ממנה. נתניהו האמין ששלום לא-מושלם בין ישראל ושכנותיה הוא אפשרי, אך רק אם יתבסס על הרתעה חזקה. כשבנו בנימין כיהן כראש ממשלה והכריז כי הוא מסכים להעביר את חברון לשליטת הרשות הפלסטינית כחלק מהסכם חברון ביקר אותו אביו בחריפות. נתניהו הבן העיד כי אביו, הידוע בדעותיו בזכות "ארץ ישראל השלמה" השפיע עליו יותר מכל. גם בגיל מתקדם המשיך להיות פעיל פוליטית, ובספטמבר 2004 נמנה (לצד בנו עידו נתניהו) עם החותמים על עצומת אנשי ציבור נגד תוכנית ההתנתקות.
נתניהו היה פרופסור עמית באקדמיה למחקר יהודי, חבר באקדמיה המלכותית לאמנויות יפות ומדעי ההיסטוריה בספרד, ופרופסור, ולאחר מכן פרופסור אמריטוס, באוניברסיטת קורנל. בשנות חייו האחרונות השתתף בסרט הביוגרפיה אודותיו, "בֶּן צִיּוֹן - חייו ופועלו של פרופ' בנציון נתניהו", בבימויו של משה לוינסון.
בנציון נתניהו נפטר בירושלים ב-30 באפריל 2012, בגיל 102, ונקבר בחלקת האבות השכולים בהר המנוחות בירושלים.
חיים אישיים

ב־1944 נישא לצילה (לבית סגל), שאותה פגש בעת לימודיו בארץ ישראל. היא הייתה נשואה קודם לכן לחברו נח בן טובים (בנו של זלמן בן-טובים). לבנציון וצילה נולדו שלושה בנים: יוני (1946), בנימין (1949) ועִדו (1952).
מספריו

בעברית:
חמשת אבות הציונות, בהוצאת ידיעות אחרונות, 2004. מאמרים על יהודה לייב פינסקר, בנימין זאב הרצל, מקס נורדאו, ישראל זנגוויל וזאב ז'בוטינסקי.
דון יצחק אברבנאל - מדינאי והוגה-דעות, הוצאת שוקן, 2005
באנגלית:
1953: Don Isaac Abravanel, Statesman & Philosopher, Jewish Publication Society of America
1966: The Marranos of Spain: From the Late 14th to the Early 16th Century, According to Contemporary Hebrew Sources, American Academy for Jewish Research
1976: Alonso de Espina: Was He a New Christian?, Proceedings of the American Academy for Jewish Research Vol. 43, pp. 107–165
1995: The origins of the Inquisition in fifteenth century Spain, Random House
1997: Toward the Inquisition - Essays on jewish and converso history in late medieval spain, cornell university press
בספרדית:
2005: De la anarquía a la Inquisición Trad. Ciriaco Morón Arroyo. La Esfera de los Libros
הנצחתו

כשנה לאחר פטירתו נחנך בירושלים מחלף על שמו. ביוני 2013 נחנך בהתנחלות ברקן שבשומרון בית ספר יסודי על שמו. בשנת 2020 נחנכה כיכר על שמו ועל שם רעיתו צילה נתניהו בשכונת הדר גנים בפתח תקווה.
לקריאה נוספת

יוסי אחימאיר, "בנציון נתניהו בן מאה אינו נח, משלים כתיבת זכרונותיו", "האומה", גיליון 177, מרץ 2010, עמ' 77–84
ג'ושוע כהן הנתניהוז - אפיזודה שולים ובסופו של דבר אף זניחה בתולדות משמחה מפורסמת מאוד הוצאת "הבה לאור" 2021
Joshua Cohen, The Netanyahus, An Account of a Minor and Ultimately Even Negligible Episode in the History of a Very Famous Family, Published by New York Review Books, 2021
ביאורים

↑  מדליה ממלכתית שהונפקה בשנת 2010, לציון 500 שנה להולדת דונה גרציה
הערות שוליים

↑  רה"מ חגג 100 לאביו: 'ממך למדתי לראות הנולד', באתר ynet, 7 במרץ 2010
↑  ולפי מקור אחר, ב-27 בדצמבר 1909
↑  ארכיון המדינה, רשימות עולים 1919 - 1920 - נמל יפו - עמ' 44, באתר ארכיון המדינה
↑  Adi Armon, Benzion Netanyahu’s Formative Years: The Politics of Resentment in Palestine, 1932–1935, Israel Studies Review 36, 2021-03-01, עמ' 92–109 doi: 10.3167/isr.2021.360107
↑  MEL BEZALEL, Who is Ben Nitay, and why does he look so much like Binyamin Netanyahu?, The Jerusalem Post, ‏29 במרץ 2009
↑   בן־ציון נתניהו בים הקטל האדום, באתר הארץ, 7 בינואר 2020
↑  הראל כהן, רבנים נגד הסתה, באתר ערוץ 7
↑  ,  יוסי ורטר, כל שקרי נתניהו מתנגשים זה בזה, באתר הארץ, 28 ביולי 2023
↑  Rafael Medoff, Benzion Netanyahu's role in U.S. politics, Jewish Telegraphic Agency, ‏2012-04-30 (באנגלית אמריקאית)
↑  Richard Stengel, Benzion Netanyahu, TIME, ‏2012-05-14 (באנגלית)
↑  The United Zionists-Revisionists of America (12 September 1947). "Ad: Partition Will Not Solve the Palestine Problem!". The New York Times. ProQuest 107797981
↑   נחום ברנע, שתי הדחות, באתר "ידיעות אחרונות", 5 בנובמבר 2015
↑  אמנון לורד, "מה שעושים לביבי זה כלום לעומת מה שעשו ליוני. שקרים. והעיתונים מתגייסים למען השקרים האלה", באתר ישראל היום, 3 בינואר 2020
↑  ארי שביט, בן-ציון נתניהו בריאיון למוסף הארץ ב-1998, באתר הארץ, 30 באפריל 2012
↑  צפו: בנימין נתניהו חוגג 100 לאבא, חדשות 2, 8 במרץ 2010
↑  איתמר לוין, ‏אביו ואחיו של בנימין נתניהו - בין החותמים על קריאה לסירוב פקודה בעת ההתנתקות, באתר גלובס, 25 באוקטובר 2004
↑  טל ימין-וולבוביץ', הגירוש והעקירה - פשע נגד האנושות, באתר nrg
↑  בֶּן צִיּוֹן - חייו ופועלו של פרופ' בנציון נתניהו, באתר רשות השידור
↑  הפרופ' בן ציון נתניהו הובא למנוחות; בנו ספד לו: "לימדת אותנו מהי מחוייבות לאומה", באתר ‏מאקו‏, 30 באפריל 2012;
בנציון נתניהו באתר GRAVEZ
↑  מור אלטשולר, דמוקרטיה יהודית תיכון אחרי האפוקליפסה, באתר הארץ, 31 בינואר 2006
↑  יפה גולדשטיין, הרלוונטיות של דון יצחק אברבנאל, באתר הצופה, 2006
↑  הענקת מדליית 'דונה גרציה' לפרופסור בן ציון נתניהו, באתר של עמותת דונה גרציה
↑  טל שלו‏, מאחורי אשת הצללים: סיפור חייה של אם ראש הממשלה, באתר וואלה, 16 בספטמבר 2012
↑  ניר חסון, בהליך מקוצר: נחנך מחלף בירושלים על שם אביו של נתניהו, באתר הארץ, 5 במאי 2013
↑   ברק רביד, נתניהו ביקר בבי"ס בשומרון אך סירב להתחייב לא לפנות התנחלויות, באתר הארץ, 24 ביוני 2013
↑  עיריית פתח תקווה תחנוך כיכר על שם הוריו של נתניהו, באתר ‏מאקו‏, 26 במאי 2020
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
↑   צח יוקד, זה מה שנתניהו למד מאביו: איך לנצל את הסבל היהודי לצורך הצדקת פעילות פוליטית, באתר הארץ, 30 במאי 2021
| --- | --- |
בקרת זהויות :  NLI: 987007265801005171  PLWABN: 9811772952705606  BIBSYS: 90879066  BNE: XX1047493  BnF: cb128194845 (data)  CANTIC: a10454998  CiNii: DA09353065  GND: 151241333  ICCU: SBLV131698  ISNI: 0000 0000 8182 8221  LCCN: n50076483  NKC: jn20011210068  NSK: 000339508  NTA: 145562425  RERO: 02-A003635516  SNAC: w6gt9gw9  SUDOC: 055273076  VcBA: 495/224551  VIAF: 114553377   WorldCat (עם VIAF): 114553377 
בית משפחת נתניהו בשכונת קטמון הישנה בירושלים
התנועה למען איכות השלטון בישראל

| --- | --- |
סמליל העמותה
 מדינה:  ישראל 
 מטה הארגון:  ירושלים
 נשיא:  אילה פרוקצ'יה
 יושב ראש:  עו"ד אליעד שרגא
 מנכ"ל:  שחף גל
 תקופת הפעילות:  מרץ 1990 – הווה (כ־35 שנים) 
 www.mqg.org.il
 
התנועה למען איכות השלטון בישראל היא עמותה הפועלת "כדי להבטיח שלטון נקי ואיכותי במדינת ישראל".
רקע

התנועה נוסדה ביולי 1990, בעקבות מחאה ציבורית כנגד ניסיון להקים ממשלת שמאל חרדים צרה שתישען על ח"כ שנבחר במפלגה יריבה, ועתירה לבג"ץ בטענה לחוסר תקינות ההליך, שהוגשה אז על ידי אליעד שרגא שגם שבת רעב במחאה על ניסיון זה. התנועה שהוקמה לאחר פסיקת בג"ץ בנושא, נקטה במהלך השנים פעולות משפטיות כנגד ממשלות ישראל משמאל ומימין.
התנועה מונה ב-2017 כ־35,000 חברים רשומים. בדף הפייסבוק של התנועה ישנם כ-200,000 אנשים שמקבלים עדכונים ומגיבים על פעולות התנועה לאיכות השלטון.
התנועה היא עצמאית פוליטית וקיימת שלא למטרות רווח. היא פועלת באמצעות תרומות פרטיות, המהוות כשני שלישים מסך כל התרומות (חלקן מתורמים אנונימיים), ומדמי חבר של חבריה (שמהוות כשליש מסך כל התרומות). התנועה הגישה בשנים 2021–2022 מעל ל-30 עתירות פרטיות לבג"ץ.
מטרות התנועה

התנועה בחרה להתמקד במטרות הבאות:
להעלות את הסטנדרטים האתיים הציבוריים של עובדי ציבור, ולהנחיל תרבות של הגינות בפוליטיקה.
לחזק את מודעות הציבור באמצעות מעורבות אזרחית גדולה יותר, ולעודד את שקיפות הפעילות בשלטון.
קידום אחריות אישית של עובדי ציבור לשמירה על שלטון החוק בישראל.
חשיפה ומעקב אחר שחיתות ועבירות של עובדי ציבור.
לשמור על האינטרס הציבורי ועל הקופה הציבורית.
להביא למנהל תקין בכל הרמות, לניהול תקין של כספי הציבור ולחיזוק ערכי הדמוקרטיה, טוהר המידות ושלטון החוק.
צוות התנועה

בשנת 2013 מנה צוות התנועה כ-23 עובדים בשכר, הפועלים במחלקות שונות: המחלקה המשפטית; ליטיגציה מנהלית, כלכלה ומחקר, פניות הציבור וחושפי שחיתות, המחלקה האזרחית; מבצעים, חברים ודוברות, ובפברואר 2019 יוקם במחלקה גם אגף תחקירים.
יושב ראש התנועה מיום הקמתה הוא עו"ד אליעד שרגא, מנכ"ל התנועה הוא שחף גל והיועץ המשפטי לתנועה הוא עו"ד תומר נאור.
אליעד שרגא מואשם מדי פעם כי על אף שהוא מתהדר בכך שהוא עובד בהתנדבות, הוא משתמש במעמדו בתנועה למינוף משרדו הפרטי. הגדיל לעשות אלוף-משנה יוסי דסקל מנכ"ל בומברדייה ישראל, שאמר בראיון לעיתון מעריב: "אליעד שרגא אמר לי: אני מוכן לטפל במכרז הרכבת באמצעות התנועה לאיכות השלטון, אם תעביר את הטיפול המשפטי בעסקי בומברדייה למשרד הפרטי שלי".
בשנת 2023 פורסם כי יו"ר התנועה כפה על עובדיה לחתום על הסכם העסקה חדש הכולל התחייבות להשתתף בהפגנות שמארגנת התנועה והתנועה אף הלינה את שכרם של עובדים שסירבו לכך. יועמ"שית התנועה באותה עת, עו"ד צרויה מידד לוזון, התריעה כי מדובר בפעולה המנוגדת לחוק ומשלא התקבלה עמדתה התפטרה מעבודתה בתנועה. יחד איתה עזבו עוד מספר עובדים.
דרכי פעולה

בתנועה פועלים בין דרכי הפעולה נמנים:
עתירות לבג"ץ.
חשיפה וגילוי ברבים של פעולות עובדי ציבור, שאינן תואמות את המינהל הציבורי התקין.
מתן עזרה משפטית ללא תשלום לחושפי שחיתות.
הוצאת מגוון רחב של פרסומים מיסודה של התנועה כגון ביטאון "מאחוריך", ירחון אינטרנט – "עמוד האש" ועוד.
פעילות אינטרנטית ענפה בדף הפייסבוק של התנועה המונה כ-200,000 עוקבים.
כנס ירושלים לאיכות השלטון הנערך מדי שנה במשך שלושה ימים ועוסק במאבק לטוהר המידות.
מתן תוארי "אבירי השלטון" כל שנה לעובדי ציבור, אשר תרמו ופעלו בנושא האתיקה בחיים הציבוריים.
סימפוזיון שנתי בנושאי ממשל איכותי.
הפגנות ועצומות בהתאם להתרחשויות.
עצרות וחוגי בית בכל רחבי הארץ.
הישגי התנועה

התנועה מקדמת את נושא איכות השלטון בכמה דרכים, אך היא מוכרת בעיקר בשל הצלחותיה המשפטיות כנגד עבירות שלטוניות חמורות.
לדעת חברי התנועה הצלחתם היא שם דבר, בשל העובדה שתנועתם מוכרת כ"כלב השמירה" הציבורי - "לעיתים מספיק אזכור שם התנועה בנושא על מנת שיתוקנו העוולות". ברוב המקרים התלונות מופנות למשטרה ולמבקר המדינה, אך עם זאת ישנן תלונות המופנות לערכאות משפטיות לרבות בג"ץ.
בעקבות הגשת עתירות לערכאות הושגו הישגים רבים, כגון:
כל הסכם להרכבת קואליציה יובא לידיעת הציבור בטרם תאשר הכנסת את הרכב הממשלה.
פורסם צו בית משפט לפיקוח הדוק על מינויים למשרות ממשלתיות על מנת למגר את תופעת המינויים הפוליטיים.
בג"ץ הורה ליועמ"ש לבחון מחדש את החלטתו שלא להעמיד לדין פלילי את חבר הכנסת אבנר חי שאקי.
קביעת רף כישורים למשרות ציבוריות כדי למנוע מינוים פוליטיים.
קצבה בלתי-חוקית שקבעה הכנסת לחבריה בוטלה, והכסף הוחזר לקופת המדינה.
ועדת הכנסת הורתה למפלגות להעביר לקופת המדינה תרומות בלתי חוקיות שקיבלו.
התמודדות עם בעיות הון ושלטון ברשויות המקומיות - איסור על רשויות מקומיות לוותר על גביית היטלי השבחה ולהמירם בשירותים או תמורות אחרות.
עובדים בכירים ברשויות מקומיות לא יוכלו עוד להתעלם מאי-סדירות בכספים במהלך כהונתם, וישאו באחריות אישית לגביהם.
ביטול מענק על סך 65 מיליון ₪ בחריגה מכללי מנהל תקין, בהיעדר שקיפות וללא קביעת קריטריונים למענק.
משרת נציב שירות המדינה תהיה מינוי על בסיס מקצועי ועצמאי.
חקירות בנושאים צבאיים רגישים הועברו מגורם חקירות פנימי לחיצוני, על מנת לשמור על טוהר החקירה - כמו דרישת התנועה להקמת ועדת חקירה חיצונית בעקבות אסון צאלים, דרישה אשר התקבלה בשנת 1994 ובכך אף נקבעה נורמה לחקירות דומות בעתיד. כמו גם בשנת 2006, בה התנועה הייתה פעילה בארגון מחאה ציבורית בעקבות מלחמת לבנון השנייה בדרישה להקמת ועדת חקירה ממלכתית ולקיחת אחריות אישית - מאבק שהוביל להקמת ועדת וינוגרד.
המוסד לביטוח לאומי מעסיק אקטוארים, כנדרש בחוק.
הדחת שרים שהוגש נגדם כתב אישום.
הזכות להפגין: המאבק בעיריות שגובות כסף על הפגנות - בית המשפט העליון קיבל את עמדת התנועה וקבע בפסיקתו כי אין מקום לגבות כסף מאזרחים או ארגונים המעוניינים להפגין באתרים ציבוריים.
אתרי אינטרנט לרשויות המקומיות - בעקבות עתירת התנועה חייב בית המשפט עשרות רשויות להקים אתרי האינטרנט, כפי שנדרשות על פי חוק, על מנת להנגיש לאזרחים מידע, ולפעול בהתאם לעקרונות המחייבים של השקיפות והנגישות.
החלת דיני המשמעת והמינויים על עובדי המועצות הדתיות.
אתר החרמון: שקיפות, נגישות ומנהל תקין - לאחר שנים בהן האתר היה בבעלות פרטית באופן לא מוסדר, ללא הסכם בתוקף עם המינהל, ללא שקיפות וללא תשלום ראוי לקופת המדינה על השימוש במשאב הטבע הנדיר ששייך לציבור.
בסוף 2022 הייתה התנועה שותפה להגשת העתירות בבג"ץ דרעי, שהובילו לפסילת מינויו של אריה דרעי לשר בממשלת ישראל השלושים ושבע.
חברי התנועה הם אלו שקובעים את מצעה ופעולותיה. הגופים המרכזיים הפועלים בתנועה הם נשיאות התנועה, המורכבת מאישי ציבור והוועד המנהל, הנבחר באספה הכללית מדי שלוש שנים וקובע את מדיניות התנועה. לוועד המנהל כפופות מס' ועדות ובהן הוועדה האקזוקטיבית (ביצועית). ראש הוועד המנהל עומד לבחירות באספה הכללית בכל שלוש שנים.
הישגי התנועה > המאבק בריכוזיות במשק הישראלי

החל משנת 2011 החלה התנועה לאיכות השלטון במאבק מתמשך כנגד הריכוזיות במשק הישראלי. במחאה החברתית של 2011 עברו נציגי התנועה במאהלי המחאה, העבירו הרצאות והדרכות בנושאים כלכליים, מתוך מגמה למקד את עיקר המאבק החברתי להעברת "חוק הריכוזיות". במחקר שערכה הציגה התנועה נתונים לפיהם צמצום הריכוזיות ופתיחת השוק לתחרות יביאו לחיסכון חודשי ממוצע של כ-3,000 ש"ח למשפחה. בעצרות שהיו ברחבי הארץ התנועה השתתפה ובחרה להתמקד בהם במלחמה בריכוזיות במשק הישראלי.
המאבק של התנועה היה בין הגורמים העיקריים להעלאת הנושא למודעות הציבורית, ובזמן שהתנועה פתחה במאבק עוד היו מי שטענו שאין בעיה של ריכוזיות במשק הישראלי; התנועה דחפה להקמת ועדה מקצועית שתטפל בנושא הריכוזיות, ולאחר מכן ליוותה באופן צמוד את הדיונים בוועדת הכספים בהצעת החוק שנוסחה והשתתפה בכל דיון שנערך בנושא בוועדה; נציגי התנועה הופיעו 3 פעמים מול חברי הוועדה, הציגו ניירות עמדה והביעו עמדה נחרצת כנגד חוסר הרגולציה הממשלתית בשוק המאפשר לתופעת הריכוזיות לחנוק את המשק ואת האזרח.
התנועה פעלה להעברת חוק הריכוזיות והחוק עבר בקריאה ראשונה לפני פיזור הכנסת ה-18.
עם תחילת פעולתה של הכנסת ה-19 התנועה פעלה בוועדות הכנסת השונות הדנות בחוק הריכוזיות והעבירה ניירות עמדה והצעות לחיזוק החוק כנגד הריכוזיות. החוק אושר בדצמבר 2013. מדובר בהישג שצפוי להשפיע על החברה והדמוקרטיה ועל המשק הישראלי בכללותו. גם לאחר שעבר החוק התנועה ממשיכה בפעילות ומתמקדת במעקב אחר יישום החוק וכן פועלת לוודא שיסגרו הפרצות בו.
הישגי התנועה > חוק טל

לאחר יותר מעשר שנים של דיונים, בג"ץ קיבל בשנת 2012 את עתירת התנועה משנת 2002 וביטל את חוק טל. במסגרת המאבק גם חתמו על עצומת התנועה בנושא למעלה מ-30 אלף אזרחים. התנועה ממשיכה בפעילות משפטית וציבורית על מנת להביא לכך שחוק שירות ביטחון ייאכף באופן שוויוני על כלל אזרחי המדינה.